འཇིག་རྟེན་འདིར་ཕྱིའི་ཁོར་ཡུག་དང་ཐོན་ཁུངས་ཚད་ངེས་ཅན་ཞིག་ལས་མེད་ཀྱང༌།དེ་བེད་སྤྱོད་ལེགས་པར་བཏང་ན་ས་སྒང་འདིར་གནས་པའི་སྐྱེ་བོ་ཚང་མའི་འཚོ་གནས་ཀྱི་དགོས་མཁོ་སྐོང་ཐུབ།འོན་ཀྱང་འགྲོ་བ་མིའི་རིགས་ཀྱིས་འདོད་པ་བསོད་ཉམས་ལ་བརྟེན་པའི་ཉེར་ལེན་གྱིས་ས་སྟེང་འདིར་དཀའ་ངལ་དང་དགོས་མཁོ་རྫོགས་མཐའ་མེད་པ་ཞིག་བསྐྲུན་དང་སྐྲུན་མུས་ཡིན་སྟབས།འདོད་བསོད་ཀྱི་བསམ་སྤྱོད་སྤངས་ཏེ་འབྱུང་འགྱུར་མི་རབས་རྣམས་ཀྱི་ཆེད་དུ་རང་བྱུང་ཐོན་ཁུངས་རྣམས་གཅེས་ཉར་གྱིས་ས་ཡི་གོང་བུ་འདི་ཉིད་ཞི་བདེ་ཡུན་གནས་ཡོང་ཐབས་བྱ་རྒྱུ་དང༌།ལྷག་པར་བོད་མི་ཚོས་རང་གི་ཕ་མེས་ནས་དགེ་ཕན་བླངས་དང་ལེན་བཞིན་པའི་བོད་ཀྱི་ཐུན་མོང་མ་ཡིན་པའི་སྲོལ་རྒྱུན་ཤེས་ཡོན་དང་གོམས་གཤིས་བཟང་པོ་རྣམས་མི་ཉམས་རྒྱུན་འཛིན་གྱིས་འཛམ་གླིང་སྤྱི་ལ་ཕན་བདེ་བསྒྲུབ་ཐབས་བྱ་དགོས།